Document ID: 31997D0367

KOMISSION PÄÄTÖS,
tehty 30 päivänä toukokuuta 1997,
jossa todetaan, että maantieteellisten alueiden hyödyntämistä öljyn tai kaasun etsimiseksi tai talteen ottamiseksi ei pidetä Yhdistyneessä kuningaskunnassa annetun neuvoston direktiivin 93/38/ETY 2 artiklan 2 kohdan b alakohdan i alakohdassa tarkoitettuna toimintana ja että tällaista toimintaa harjoittavien yksiköiden ei Yhdistyneessä kuningaskunnassa katsota toimivan direktiivin 2 artiklan 3 kohdan b alakohdassa tarkoitetuin erityis- tai yksinoikeuksin (Ainoastaan englanninkielinen teksti on todistusvoimainen) (ETA:n kannalta merkityksellinen teksti) (97/367/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon vesi- ja energiahuollon, liikenteen ja teletoiminnan alan hankintoja koskevien sopimusten tekomenettelyjen yhteensovittamisesta 14 päivänä kesäkuuta 1993 annetun neuvoston direktiivin 93/38/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 3 artiklan 4 ja 5 kohdan sekä 40 artiklan 5 - 8 kohdan,
ottaa huomioon hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä 30 päivänä toukokuuta 1994 annetun Euroopan parlamentin ja neuvoston direktiivin 94/22/EY (2) ja erityisesti sen 12 artiklan,
sekä katsoo, että
direktiivin 93/38/ETY 3 artiklan mukaisesti jäsenvaltio voi pyytää komissiota säätämään, että maantieteellisten alueiden hyödyntämistä öljyn, kaasun, hiilen tai muiden kiinteiden polttoaineiden etsimiseksi tai talteen ottamiseksi ei pidetä direktiivin 2 artiklan 2 kohdan b alakohdan i alakohdassa tarkoitettuna toimintana tai että yksiköiden ei katsota harjoittavan yhtä tai useampaa tällaista toimintaa 2 artiklan 3 kohdan b alakohdassa tarkoitetuin erityis- tai yksinoikeuksin, jos 3 artiklan 1 ja 3 kohdissa säädetyt yksityiskohtaiset edellytykset täyttyvät näitä toimintoja koskevien kansallisten säännösten mukaan; 3 artiklan 2 kohdan mukaisesti tällaista päätöstä pyytävän jäsenvaltion on huolehdittava, että kukin yksikkö noudattaa syrjimättömyyden ja kilpailun periaatteita tehdessään sopimuksia sekä toimittaa komissiolle tietoja sopimusten tekemisestä,
jäsenvaltioiden, jotka ovat noudattaneet direktiivin 94/22/EY säännöksiä, katsotaan täyttävän direktiivin 93/38/ETY 3 artiklan 1 kohdassa säädetyt edellytykset,
Yhdistyneen kuningaskunnan pysyvä edustusto Euroopan unionissa pyysi 3 päivänä helmikuuta 1997 päivätyllä kirjeellä komissiota säätämään, että maantieteellisten alueiden hyödyntämistä öljyn tai kaasun etsimiseksi tai talteen ottamiseksi ei pidettäisi Yhdistyneessä kuningaskunnassa direktiivin 93/38/ETY 2 artiklan 2 kohdan b alakohdan i alakohdassa tarkoitettuna toimintana ja että tällaista toimintaa harjoittavien yksiköiden ei Yhdistyneessä kuningaskunnassa katsottaisi toimivan direktiivin 2 artiklan 3 kohdan b alakohdassa tarkoitetuin erityis- tai yksinoikeuksin; pyyntö ei koskenut maantieteellisten alueiden hyödyntämistä hiilen tai muiden kiinteiden polttoaineiden etsimiseksi tai talteen ottamiseksi,
Yhdistynyt kuningaskunta on noudattanut direktiiviä 94/22/EY hyväksymällä seuraavat säädökset: Hydrocarbons Licensing Regulations 1995, Petroleum (Production) (Seaward Areas) (Amendment) Regulations 1995 ja Petroleum (Landward Areas) Regulations 1995,
direktiivin 93/38/ETY 3 artiklan 3 kohdan mukaisten edellytysten noudattamista Yhdistyneessä kuningaskunnassa tarkasteltiin 14 päivänä heinäkuuta 1993 tehdyn komission päätöksen 93/425/ETY hyväksymisen yhteydessä; päätöksessä todettiin, että maantieteellisten alueiden hyödyntämistä öljyn tai kaasun etsimiseksi tai talteen ottamiseksi ei pidetä Yhdistyneessä kuningaskunnassa neuvoston direktiivin 90/531/ETY 2 artiklan 2 kohdan b alakohdan i alakohdassa tarkoitettuna toimintana ja että tällaista toimintaa harjoittavien yksiköiden ei Yhdistyneessä kuningaskunnassa katsota toimivan direktiivin 2 artiklan 3 kohdan b alakohdassa tarkoitetuin erityis- tai yksinoikeuksin (3),
joulukuun 23 päivänä 1992 hyväksytyillä säädöksillä Utilities Supply and Works Contracts Regulations 1992 saatettiin neuvoston direktiivi 90/531/ETY (4) osaksi Yhdistyneen kuningaskunnan lainsäädäntöä; säädös n:o 8 muodostui 3 artiklan 2 kohdan mukaisista täytäntöönpanosäännöksistä; näitä säännöksiä tarkasteltiin päätöksen 93/425/ETY hyväksymisen yhteydessä ja niiden todettiin olevan riittävät direktiivin 90/531/ETY 3 artiklan 2 kohdan täytäntöönpanemiseksi urakoita ja toimituksia koskevien sopimusten osalta; 3 artiklan 2 kohdan täytäntöönpanosta palvelusopimusten osalta oli huolehdittava,
säädöksillä Utilities Contracts Regulations 1996 saatetaan direktiivi 93/38/ETY osaksi Yhdistyneen kuningaskunnan lainsäädäntöä; säädöksessä n:o 9 toistetaan aiemmat säännökset laajentaen niiden soveltamisalaa palvelusopimuksiin; nämä säännökset tulivat voimaan 12 päivänä joulukuuta 1996; näillä säädöksillä taataan, että etsimistä tai talteen ottamista harjoittavat yksiköt noudattavat syrjimättömyyden ja kilpailun periaatteita erityisesti niiden yrityksille antamien, sopimusten tekoon liittyviä aikeitaan koskevien tietojen osalta; yksiköt velvoitetaan myös toimittamaan komissiolle tietoja tällaisten sopimusten tekemisestä, ja
direktiivin 93/38/ETY 40 artiklan 5-8 kohdan mukaisesti julkisyhteisöjen sopimuksia käsittelevä neuvoa-antava komitea on antanut lausuntonsa tästä päätöksestä,
ON TEHNYT TÄMÄN PÄÄTÖKSEN:
1 artikla
Toukokuun 30 päivästä 1997 maantieteellisten alueiden hyödyntämistä öljyn tai kaasun etsimiseksi tai talteen ottamiseksi ei pidetä Yhdistyneessä kuningaskunnassa direktiivin 93/38/ETY 2 artiklan 2 kohdan b alakohdan i alakohdassa tarkoitettuna toimintana eikä tällaista toimintaa harjoittavien yksiköiden katsota Yhdistyneessä kuningaskunnassa toimivan direktiivin 2 artiklan 3 kohdan b alakohdassa tarkoitetuin erityis- tai yksinoikeuksin.
2 artikla
1. Tämä päätös tehdään Yhdistyneen kuningaskunnan direktiivin 94/22/EY sekä direktiivin 93/38/ETY 3 artiklan 2 kohdan täytäntöönpanemiseksi 30 päivänä toukokuuta 1997 hyväksymien ja komissiolle tiedoksi antamien säännösten perusteella.
2. Laeista, asetuksista tai hallinnollisista määräyksistä, joilla muutetaan 1 kohdassa mainittuja säännöksiä, on annettava tieto komissiolle heti niiden hyväksymisen jälkeen.
3. Edellä 2 kohdassa mainitut tiedot ilmoitetaan komissiolle, jotta se voi arvioida, onko tarpeen muuttaa tätä päätöstä tai kumota tai säilyttää se.
3 artikla
Tämä päätös on osoitettu Ison-Britannian ja Pohjois-Irlannin yhdistyneelle kuningaskunnalle.
Tehty Brysselissä 30 päivänä toukokuuta 1997.

Labels: 19
5
14
18
15